**ফোগাট বোনদ্বয় হলেন** ভারতের হরিয়ানার ছয় বোন, যাঁদের সবাই কুস্তিগির। তাদের জন্মের ক্রম অনুসারে, তাঁরা হলেন গীতা, ববিতা, প্রিয়াঙ্কা, রিতু, ভিনেশ এবং সঙ্গীতা। গীতা, ববিতা, রিতু ও সঙ্গীতা প্রাক্তন কুস্তিগির ও কোচ মহাবীর সিং ফোগাটের কন্যা। প্রিয়াঙ্কা ও ভিনেশ মহাবীরের দ্বারা লালিত-পালিত কন্যা, তাঁরা দুজন মহাবীরের ছোট ভাইয়ের মেয়ে, যিনি মারা যাওয়ার পর মহাবীর তাঁদের দায়িত্ব নিয়েছিলেন। মহাবীর তাঁদের ভিওয়ানি জেলার বালালি গ্রামে এই ছয়জনকে কুস্তিতে প্রশিক্ষণ দিয়েছিলেন।

ফোগাট বোনদের মধ্যে তিনজন, গীতা, ববিতা এবং ভিনেশ, কমনওয়েলথ গেমসে বিভিন্ন ওজন বিভাগে স্বর্ণপদক বিজয়ী, যেখানে প্রিয়াঙ্কা এশিয়ান চ্যাম্পিয়নশিপে রৌপ্য পদক জিতেছেন। রিতু জাতীয় চ্যাম্পিয়নশিপে একজন স্বর্ণপদক বিজয়ী এবং সঙ্গীতা বয়স-স্তরের আন্তর্জাতিক চ্যাম্পিয়নশিপে পদক জিতেছেন।

ফোগাট বোনদের সাফল্য যথেষ্ট পরিমানে গণমাধ্যমের মনোযোগ আকর্ষণ করেছিল, বিশেষ করে হরিয়ানার প্রচলিত সামাজিক সমস্যা যেমন লিঙ্গ বৈষম্য, কন্যা ভ্রূণ হত্যা এবং বাল্যবিবাহের অন্ধকারে এই বোনদ্বয় আলোক স্বরূপ। চাঁদগি রামের কন্যা, সোনিকা এবং দীপিকা, ১৯৯০-এর দশকে মেয়েদের কুস্তি করতে উৎসাহিত করার বীজ বপন করেছিলেন। তাঁদের প্রতিবেশী মহাবীর ফোগাটের কন্যারা কুস্তিতে বিপ্লব ঘটিয়েছিলেন, এবং তারপরে সাক্ষী মালিক একটি অলিম্পিক পদক জিতেছিলেন, যা মহিলাদের কুস্তির প্রতি মানসিকতায় একটি বড় পরিবর্তন এনেছিল।

পটভূমি
------

মহাবীর সিং ফোগাট হরিয়ানার ভিওয়ানি জেলার বালালি গ্রামের একজন প্রাক্তন কুস্তিগির, যিনি একজন কুস্তি কোচ হয়েছিলেন। তাঁর বাবা মান সিংও একজন কুস্তিগির ছিলেন। মহাবীর এবং তার স্ত্রী দয়া কৌরের পাঁচটি সন্তান রয়েছে: কন্যা গীতা, ববিতা, রিতু ও সঙ্গীতা, এবং সর্বকনিষ্ঠ পুত্র দুষ্যন্ত। এছাড়া মহাবীরের ভাই রাজপালের কন্যা প্রিয়াঙ্কা এবং ভিনেশ তাঁদের পিতার মৃত্যুর পর মহাবীরের কাছে লালিত-পালিত হন।

ভারোত্তোলক কর্নাম মল্লেশ্বরী যখন ২০০০ সালে অলিম্পিক পদক জয়ী প্রথম ভারতীয় মহিলা হয়েছিলেন, তখন মহাবীর তাঁর কন্যাদের কুস্তিতে প্রশিক্ষণ দিতে অনুপ্রাণিত হন। তিনি তাঁর প্রশিক্ষক চাঁদগি রাম দ্বারাও প্রভাবিত ছিলেন, যিনি তাঁর নিজের কন্যাদের কুস্তি শিখিয়েছিলেন। কৌর স্মৃতিচারণায় বলেছেন, "আমি আমার স্বামীকে বলেছিলাম যে মেয়েদের খেলাধুলায় ঠেলে না দিতে। আমি চিন্তিত ছিলাম যে তাদের কিভাবে বিয়ে হবে, কারণ পালোয়ানরা হাফপ্যান্ট পরে এবং চুল কাটে!" তাঁর মেয়েদের প্রশিক্ষণের বিরুদ্ধে গ্রামবাসীদের বিরোধিতা প্রসঙ্গে মহাবীর বলেন, "সবাই বলেছিল যে আমি আমার মেয়েদের প্রশিক্ষণ দিয়ে আমাদের গ্রামের লজ্জা বয়ে আনছি, কিন্তু আমি ভেবেছিলাম, একজন মহিলা যদি দেশের প্রধানমন্ত্রী হতে পারেন তবে মেয়েরা কেন কুস্তিগির হতে পারবেন না?" তাঁর গ্রামে উপযুক্ত সুযোগ সুবিধা ছিলনা, তাঁর মেয়েরা ছেলেদের সাথে কুস্তি করত। তাই মহাবীর গীতা এবং ববিতাকে সোনিপথের স্পোর্টস অথরিটি অফ ইন্ডিয়া কেন্দ্রে নথিভুক্ত করেন।

বিস্তারিত
---------

| নাম | জন্ম তারিখ | ওজন শ্রেণী |
| --- | --- | --- |
| গীতা ফোগাট |  (1988-12-15) ১৫ ডিসেম্বর ১৯৮৮ (বয়স ৩৫) | ৫২ কেজি |
| ববিতা কুমারী |  (1989-11-20) ২০ নভেম্বর ১৯৮৯ (বয়স ৩৪) | ৫২ কেজি |
| প্রিয়াঙ্কা ফোগাট |  (1993-05-12) ১২ মে ১৯৯৩ (বয়স ৩০) | ৫৫ কেজি |
| রিতু ফোগাট |  (1994-05-02) ২ মে ১৯৯৪ (বয়স ২৯) | ৪৮ কেজি |
| ভিনেশ ফোগাট |  (1994-08-25) ২৫ আগস্ট ১৯৯৪ (বয়স ২৯) | ৪৮ কেজি |
| সঙ্গীতা ফোগাট |  (1998-03-05) ৫ মার্চ ১৯৯৮ (বয়স ২৬) | ৫৫ কেজি |
|

জনপ্রিয় সংস্কৃতিতে
-------------------

২০১৬ সালের ২৩শে ডিসেম্বর ভারতে মুক্তিপ্রাপ্ত বলিউড ফিল্ম *দঙ্গল* ফোগাট বোন গীতা এবং ববিতার জীবনের উপর ভিত্তি করে তৈরি। কুস্তিগির পূজা ধান্ডাকে দেখানো হয়েছিল এবং মূলত *দঙ্গল-* এ ববিতা ফোগাটের ভূমিকায় অভিনয় করার জন্য তাঁকে নির্বাচিত করা হয়েছিল, কিন্তু তিনি আঘাতের কারণে অভিনয় করতে পারেননি।

তথ্যসূত্র
---------

1. ↑  Rajpal, Hina (১৯ আগস্ট ২০১৫)। "Stories Of Sisterhood: The Phogat Sisters"। *The Huffington Post*। সংগ্রহের তারিখ ১৮ আগস্ট ২০১৬।
2. ↑  Sengupta, Rudraneil (১৮ আগস্ট ২০১৬)। "The Story Of These Six Wrestler Sisters From Haryana Is What You Should Read Today"। *The Huffington Post*। সংগ্রহের তারিখ ১৮ আগস্ট ২০১৬।
3. ↑  Gupta, Gargi (১০ আগস্ট ২০১৪)। "Meet the medal winning Phogat sisters"। *DNA India*। সংগ্রহের তারিখ ১৮ আগস্ট ২০১৬।
4. ↑  Sengupta, Rudraneil (২০ সেপ্টেম্বর ২০১৪)। "Gender: Six ways to break the shackles"। *Livemint*। সংগ্রহের তারিখ ১৮ আগস্ট ২০১৬।
5. ↑  Duggal, Saurabh (১৬ ডিসেম্বর ২০১৫)। "Wrestling league's power puff girls"। *Hindustan Times Mumbai*। সংগ্রহের তারিখ ১৮ আগস্ট ২০১৬ – PressReader-এর মাধ্যমে।
6. ↑  Basu, Suromitro (১৬ মে ২০১৬)। "An ode to sisterhood: Yet another Phogat sets the benchmark for Indian women's wrestling"। *Yahoo!*। সংগ্রহের তারিখ ১৮ আগস্ট ২০১৬।
7. ↑  Kanthwal, Gaurav (৩১ জুলাই ২০১০)। "But hey, this is family..."। *The Times of India*। সংগ্রহের তারিখ ১৮ আগস্ট ২০১৬।
8. 1 2  Udas, Sumnima (২৮ জুলাই ২০১৬)। "The Indian female wrestlers breaking taboos and making history"। *CNN.com*। সংগ্রহের তারিখ ১৮ আগস্ট ২০১৬।
9. ↑  Briggs, Simon (২৬ জুলাই ২০১১)। "London 2012 Olympics: Phogat sisters are wrestling superstars in northern India"। *The Telegraph*। সংগ্রহের তারিখ ১৮ আগস্ট ২০১৬।
10. ↑  Women’s wrestling in India: Why Navjot Kaur’s gold medal is a watershed moment, Livemint, 31 March 2018.
11. ↑  Joshi, Sonam (২১ অক্টোবর ২০১৬)। "Meet Mahavir Singh Phogat, The Fascinating Wrestler Who Inspired Aamir Khan's 'Dangal'"। *The Huffington Post*। সংগ্রহের তারিখ ২৮ ডিসেম্বর ২০১৬।
12. ↑  Agarwal, Stuti (২৯ আগস্ট ২০১৬)। "Home-Schooling By Mr Phogat"। *Outlook India*। সংগ্রহের তারিখ ২৮ ডিসেম্বর ২০১৬।
13. ↑  Biswas, Sudipta (২৩ ডিসেম্বর ২০১৬)। "Dangal: Who is Mahavir Singh Phogat ?"। *india.com*। সংগ্রহের তারিখ ২৮ ডিসেম্বর ২০১৬।
14. ↑  Basu, Hindol (১৪ জুন ২০১৫)। "The hero behind 'Dangal'"। *The Times of India*। সংগ্রহের তারিখ ১৮ আগস্ট ২০১৬।
15. ↑  Singh, Sat (৯ মে ২০১৫)। "Aamir Khan to host family of Phogat sisters"। *The Tribune*। সংগ্রহের তারিখ ১৮ আগস্ট ২০১৬।
16. ↑  Once a judoka, Pooja Dhanda wants to win laurels in wrestling, Times of India, 25 Feb 2018.